Bisan Owda

Bisan Owda (; lindur më 1997/1998) është filmbërëse palestineze e njohur më së miri për videot e saj në rrjete sociale duke e dokumentuar luftën Izraelite në Gaza të vitit 2023 në Rripin e Gazës.

 Karriera 
Owda ka punuar me Kombet e Bashkuara për barazinë gjinore, si pjesëtare e Forumit Youth Gender Innovation Agora të UN Women. Owda poashtu ka bashkëpunuar me Bashkimin Europian për ndryshimet klimatike, dhe është ambasadore e programit EU Goodwill.

Owda ka prodhuar një emision, Hakawatia, që transmetohet nga Roya TV. Owda punon për Fondin e Kombeve të Bashkuara mbi Popullsinë (UNFPA).

 Prezenca në internet 
Që prej 15 tetor 2023, Owda ka mbledhur mbi 180,000 ndjekës në Instagram. Deri më 20 nëntor 2023, ajo pati 2 milionë ndjekës, dhe deri më 5 dhjetor 2023 ajo pati mbledhur mbi 3 milionë ndjekës. Videot e Owdas të përvojës së qytetarëve palestinezë gjatë luftës Izraelite në Gaza janë ndarë nga ABC News, Al Jazeera, BBC-ja, dhe Le Monde.

Më 2 nëntor 2023, The Jerusalem Post e akuzoi Owdan se ishte anëtare e ekipit propagandist të Hamasit, duke thënë që postimet kanë marrë vëmendje nga "figura të mirënjohura të lidhura me antisemitizëm dhe teori konspirative, duke përfshirë Shaun King". Ata poashtu cituan një postim në Instagram që e bëri Owda më 7 tetor, në të cilin tha se "Për çdo veprim ka kundërveprim. Kjo domethënë: Çka u prit pas 75 vitesh pushtimi dhe 17 vitesh rrethimi?" në referencë ndaj sulmi të Hamasit atë ditë, dhe ndaj raportimit të saj që forcat izraelite e bombarduan Spitalin Al-Ahli, dhe "që Izraeli po i vriste njerëzit që po iknin drejt jugut".

Në fillimin e muajit dhjetor, Owda postoi që ajo ishte e sëmurë me një infektim viral dhe që ajo "[nuk ka] fare shpresë për mbijetesë".

 Jeta personale 
Pasi Forcat e Mbrojtjes të Izraelit i thanë banorëve të Gazës të evakuoheshin, Owda dhe prindërit e saj u rivendosën nga Beit Hanoun drejt Spitalit Al-Shifa. Shtëpia e familjes së saj dhe zyra e saj në Rimal u bombarduan, duke ia shkatërruar të gjitha pajisjet filmike të Owdas.

Owda ishte dëshmitare e sulmit ajror të ambulancës së Al-Shifas më 3 nëntor 2023.

 Shih edhe 

 Motaz Azaiza
 Wael Al-Dahdouh
 Plestia Alaqad

 Referime 

 Lidhje të jashtme 



Kategoria:Lindje 1990
Kategoria:Njerëz që jetojnë
Kategoria:Palestinezë të shekullit XXI
Kategoria:Gra palestineze të shekullit XXI
Kategoria:Njerëz në Instagram
Kategoria:Fondi i Kombeve të Bashkuara mbi Popullsinë
Kategoria:Filmbërëse gra
Kategoria:Njerëz të luftës Izrael-Hamas në 2023
Kategoria:Njerëz palestinezë të filmit